Martha Jeffersonová Randolphová

Martha Washington Jeffersonová Randolphová (* 27. september 1772, Monticello, Virgínia, USA – † 10. október 1836, Albemarle County) bola prvá dáma Spojených štátov ako dcéra prezidenta Thomasa Jeffersona v rokoch 1801 - 1809.

 Životopis 
Narodila sa v rodinnej usadlosti Monticello vo Virgínii. Podobala sa na svojho otca, bola vysoká, štíhla s ryšavými vlasmi. Od svojich 12 rokov bývala v Paríži, kým bol otec veľvyslancom USA vo Francúzsku. Otec rozhodol o jej štúdiu na Abbaye Royale de Panthemont, exkluzívnej kláštornej škole, kde sa Martha rozhodla konvertovať ku katolíctvu. Jej plán stať sa mníškou otca primäl ukončiť jej štúdium.

V roku 1790 si vzala Thomasa Manna Randolpha mladšieho, neskoršieho guvernéra štátu Virgínia (v rokoch 1819-1822). Mala s ním dvanásť detí: 
 Anne Caryová Randolphová (* 1791 – † 1826)
 Thomas Jefferson Randolph (* 1792 – † 1875), najstarší vnuk prezidenta Jeffersona, vykonávateľ jeho poslednej vôle
 Ellen Waylesová Randolphová (* 1794 – † 1795)
 Ellen Waylesová Randolphová (* 1796 – † 1876), pomenovaná po zosnulej staršej sestre
 Cornelia Jefferson Randolph (* 1799 – † 1871)
 Virginia Jeffersonová Randolphová (* 1801– † 1882)
 Mary Jeffersononová Randolphová (* 1803 – † 1876)
 James Madison Randolph (* 1806 – † 1834), prvé dieťa narodené v Bielom dome
 Benjamin Franklin Randolph (* 1808 – † 1871)
 Meriwether Lewis Randolph (* 1810 – † 1837)
 Septimia Anne Randolphová (* 1814 – † 1887)
 George Wythe Randolph (* 1818 – † 1867)

Deti vzdelávala doma. Po otcovi zdedila v roku 1826 jeffersonovskú usadlosť Monticello. Tento majetok musela z finančných dôvodov v roku 1831 predať Jamesovi Barlayovi, ktorý ho neskôr v roku 1834 predal Uriahovi Levymu. S manželom sa odcudzili až do obdobia pred jeho smrťou. Zomrel v 1828 v Monticelle. 
Zomrela v usadlosti Edgehill v Albemarle County, vo Virgínii v roku 1836. 

 Prvá dáma 
Marthina matka zomrela v roku 1782, pred nástupom manžela do funkcie, a preto je Martha Jeffersonová Randolphová považovaná za prvú dámu Spojených štátov amerických.

Bola známa pod prezývkou Patsy a reputáciu získala ako intelektuálna osobnosť. 

 Iné projekty 

 Zdroj 

Kategória:Prvé dámy USA
Kategória:Osobnosti z Virgínie